Інтарэсы ў моладзі былі аднолькавыя — усе хадзілі ў секцыі. Хто на каратэ, хто на бокс, хто на дзюдо. Я на плаванне пару месяцаў пахадзіў, а потым з’явілася мастацкая школа, таму секцыі ў маім жыцці хутка скончыліся. А так тут быў такі саўковы брутал. Хаця ў нас была ўзорна-паказальная школа, з нашай клясы ў хлопцаў два бацькі павесіліся. Не ведаў, п’янства ці што іншае… Гэта быў канец саўка. І гэты Брэжнеў… Маральна прыгнятала. А па-другое, ну пілі проста людзі. Зараз змена вырасла (Лявон накіроўвае позірк на двух мужыкоў, што ўстаюць з-за лаўкі ля дома №22). О! Яны ўжо пашыбавалі няцвёрда. Але ведаюць куды!